سبيرو سباتس

سبيرو سباثيس هو مشروب غازى مصرى ،  يتم تصنيعه الايام دى بشركة MYMCO (لشركة الأغذية والمشروبات).
تصغير|220x220بك| علامة سبيرو سباتس القديمة
بعد إغلاق مؤقت فى سنة 2014، أعيد انتاج مشروب سبيرو سباتس فى سنة 2019.

 سبيرو سباتس 
سبيرو سباتس Spiro Spathis هو مؤسس و صاحب شركة و مصنع سبيرو سباتس للمياه الغازيه ف مصر، اتولد ف اليونان سنة 1885 و جيه مصر ف سن الخمستاشر و اتعلم ف المدارس المصريه و اتجوز و خلف أربع اطفال اللى منهم سافر اليونان و منهم من فضل معاه ف مصر و كان المصنع فوقتها ف شارع الخور من شارع عماد الدين وسط القاهره.

بدا الخواجه سبيرو سباتس العمل بمصنعه سنة 1920 بعد ما كان هو و اخوه ف مصنع عمهم الخواجه « نيكول سباتس » سنة 1909 كان انتاجهم أول ازازة كازوزه ف مصر و هى ليمونادا سباتس

و كان سبيرو سباتس بيتميز بروح المغامره و التصميم على النجاح كان صعب جداً منافسة شركات زى »بسكال، سيتى و بلو كروس و لكن مع الذكاء و روح المنافسه اعتمد »سباتس ان تكون منتاجاته من الكازوزه الطبيعيه،

و غزت منتاجات مصنع سبيرو سباتس الاسواق المصريه كان بيشتغل بالمصنع حوالى 150 عامل و بيملك 20 عربيه لتوزيع المنتجات ف كل مصر من الإسكندريه لاسوان و مستخدمين فوقتها كمان السكك الحديديه لتوصيل المنتجات للمناطق البعيدة زى »كوم امبو« ف جنوب مصر و غيره.

كان وقتها هو المشروب الرسمى لكل فئات الشعب المصرى كان المشروب المفضل عند كتير من المشاهير.

و اشتهر منتج سبيروسباتس برمز »الدبانه« و كان يقصد النحله و اللى استمرت لوقتنا. لانه كان بيشتل بالزراعه و مناحل العسل ف جزيرة »كيفالونيا« ف اليونان و اللى اشتهرت بإنتاجها لاجود انواع عسل النحل ف العالم.

 ميدالية ملك مصر فاروق الاول
ف سنة 1941 اخد ميدالية ملك مصر فاروق الاول ف المعرض النوعى التانى للصناعات على المركز الاول كافضل منتج ف مجال الكازوزه متفوق على اكثر من 56 مصنع لصناعة الكازوزه.

تعاقد توريد احتياجات القصر الملكي

كانت الصناعات الوطنية تقابل بتشجيع حكومى متواصل, كان القصر الملكى بيعتمد عليها ف اروقته من صودا سيدر و ليمون سباتس حسب  تعاقد توريد احتياجات القصر الملكى

وفاته
اتوفى الخواجه سبيرو سباتس ف 8 مايو 1950 و اتدفن ف مدافن مصر القديمه بكنيسة مارجرجس، استكمل ولده ايليا سبيرو سباتس مشوار والده ف صناعة الكازوزه و فضل يطور بسها لحد وفاته ف سنة 1960 و ف سنة 1960 رجعت مدام افتخهيا البنت الاصغر لسبيرو سباتس اللى اتولدت سنة 1928 بعد استكمال دراستها بسويسرا لادارة المصنع بعد وفاة اخوها و استكملت مسيرة والدها و اخوها ف تطوير منتجات سباتس لحد تم التنازل عن الشركه و العلامه التجاريه لصالح شركة سابسا للمياه الغازيه ف سنة 1998.

انتقال ملكية الشركه

اتاسست شركه سابسا للمياه الغازيه ف سنة 1970 (شركة ميمكو للمشروبات و الاغذيه حاليا) لصاحبها طلعت و سمير عطوان و كان مقرها بمحافظة السويس بعدها نقل المصنع ف منطقة عين شمس بعد حرب 1973

كان اشهر منتجاتها: ريو سابسا، اسبسيال، ليف يورا، بعدين انضم الى مجموعه منتجات الشركة كازوزة سبيرو سباتس الشهيره.

فضل التطوير بالشركه و تم اضافة نكهات تانيه لكازوزة سباتس لحد وفاة الشقيقين ف سنة 2009 و بعدها رجع الجيل التالت، الابناء، مينا يوسف مرقس سنة 2019 الى تطوير الشركة و اطلاقها بشكلها الحديث.

 النكهات اللى تنتجها شركه سبيرو سباتس الايام دى 

سيبرو سباتس تفاح
سيبرو سباتس يوسفى
سبيرو سباتس اناناس
سيبرو سباتس خوخ
سيبرو سباتس ليمون
سيبرو سباتس عنب
 لينكات برانيه    

 مصادر 



تصنيف:مشروبات مصريه
تصنيف:رجال اعمال
تصنيف:مصريين يونانيين
تصنيف:يونانيين متمصرين
تصنيف:يونانيين